Document ID: /roh_data/filtered/fineweb-2-filterrobots_roh.jsonl.gz/69948

Il Cussegl federal vul metter a disposiziun 100 milliuns francs sur 8 onns, ed ha incumbensà il departament da l'intern da preparar ina lescha correspundenta.
Uschia vul il Cussegl federal procurar ch'i renda pli fitg a geniturs dad ir a lavurar. Quai en il rom da sias cumpetenzas limitadas da far politica da famiglia, scriva il Cussegl federal.
Critica da dretg e sanester
La Partida populara svizra PPS renfatscha al Cussegl federal d'ignorar la voluntad dal pievel, perquai che lez haja il 2013 refusà l'artitgel da famiglias. Per la Partida socialdemocratica PS èn las propostas però memia pulitas. Ella annunzia da batter en il parlament e tenor basegn era cun in'iniziativa per dapli sustegn. Betg suffizientas èn las propostas era per la Partida cristiandemocratica PCD - entant che la PBD sa mussa cuntenta.
RR novitads 12:00